
Етичният кодекс е създаден на основание чл.175, ал.1, 2 и 3 от Закона за предучилищното и училищното образование, актуализиран и приет от Педагогически съвет на проведеното заседание №     /
/съгласно чл. 263, ал. 1, т. 14/
Основно училище „ Христо Смирненски” гр. Добрич общ. Добрич
ул. Отец  Паисий № 17; e-mail:info-800010@edu.mon.bg



Етичният кодекс на училищната общност представя стандартите за морално поведение на работещите с ученици в сферите на образованието и се отнася към цялата училищна общност. Документът утвърждава основните ценности и принципи, които трябва да се спазват при работата с ученици. Настоящият кодекс определя етичните правила за поведение на училищната общност в ОУ „ХРИСТО СМИРНЕНСКИ“ и има за цел да повиши общественото доверие в морала и професионализма на училището.
ПЪРВА ГЛАВА
Чл. 1. Обхват на кодекса:
Етичните правила в този кодекс са приложими за работа в , съгласно ЗПУО и се отнасят до:
(1) Педагогически  ОУ „Христо Смирненски“ и непедагогически персонал;
(2) Ученици;
(3) Родители;
(4) Други представители на обществеността от населеното място - гр. Добрич.


Чл. 2. Цели на кодекса:
(1) Определя етичните стандарти за професионална дейност на учителя;
(2) Развива култура и професионални ценности, основани на хуманност, законност, демократичност и зачитане на правата на човека;
(3) Повишава общественото доверие към училището;
(4) Ангажира всички представители на училищната общност в работата с добродетели, с цел създаване на единна среда, в която всички да проявяват загриженост и уважение към останалите членове на общността.
(5) Създава спокойна и добронамерена среда за изграждане на личности;

(6) Утвърждава волята и стремежа на работещите с деца за етичност в практичната им дейност;
(7) Подпомага процеса по разгръщане на потенциала на всяко дете и подкрепа на развитието на този потенциал;
(8) Насочва поведението и подпомага работещите с деца в решаването на етични дилеми, които срещат в своята практика;
(9) Очертава моралните отговорности на работещите с ученици: към личността на ученика, към семейството, помежду им и към обществото.
Чл. 3. Общи положения
(1) В  ОУ „Христо Смирненски“ не се допуска налагането на идеологически и религиозни доктрини, както и дискриминация на основата на пол, народност, етническа принадлежност, религия, образование, възраст, здравословни проблеми, телосложение, семейно положение и индивидуални навици.
(2) Недопускане на двоен стандарт в управленски решения.
(3) Равнопоставеност, коректност и лоялност в отношенията:
· между учители, ръководство и родители;
· между отделните образователни етапи - начален, прогимназиален и гимназиален;
· прозрачност при избора за връчване на отличия;
· осигуряване на равнопоставеност за участие в проекти, обучения и квалификационни семинари;
· осигуряване на еднакви условия на труд.
ВТОРА ГЛАВА
Чл. 4. Поведение и облик на учителя:
(1) Учителят дава личен пример чрез поведението си;

(2) Учителят сътрудничи добре с неправителствени организации, органи по закрила на детето, родителски организации и други представители на обществеността, като запазва професионалната си независимост;
(3) Учителят не превишава правата си;
(4) Учителят поддържа добър външен вид и лична хигиена, които не уронват престижа на училището и служат за пример на учениците;
(5) Учителят трябва да бъде добронамерен, да проявява безпристрастност, индивидуален подход и емпатия в цялостния образователен процес;
(6) Учителят има право на уважение и признание за своя труд.
Чл. 5. Взаимоотношение между учителите:
(1) Изграждане и поддържане отношения на уважение, доверие, сътрудничество и колегиалност;
(2) Обмяна на информация и ресурси, с цел справяне в конфликтни или кризисни ситуации с подрастващите;
(3) Утвърждаване на собствения и на колегите авторитет, чрез въздържане от действия, които биха уронили престижа на професията, и проявяване на нетърпимост към подобни действия.
Чл. 6. Отношение на учителя към учениците:
(1) Уважение към уникалността и потенциала на всяко дете;
(2) Прилагане на индивидуален подход, особено спрямо децата със специфични нужди, с цел запазване на интереса им към учебния процес;
(3) Учителите и възпитателите в никакъв случай не използват физически наказания и възпитателни методи, уронващи достойнството на детето;
(4) Поддържане на постоянна връзка със семейството на учениците и координиране на действия с родителите за избягването на отсъствия или намаляване на успеха на ученика;
Чл. 7. Морално поведение на ученика:

(1) Учениците приемат училището като общност, в която участват като равноправни членове съвместно с учители, родители и останалия непедагогически персонал;
(2) Учениците се отнасят с уважение и доверие към всички представители на ученическата общност;
(3) Учениците са толерантни и внимателни към съучениците си с различно мнение и никога не разрешават конфликти с прояви на агресия, насилие и тормоз в различните им форми. Избягват поведение, което ще унижи другата страна;
(4) Учениците търсят подкрепата на своите учители в случай на конфликт между тях;
(5) Учениците оказват помощ на нуждаещите се и търсят подкрепа от учител или друг педагогически представител, когато станат свидетели на неприемливо поведение между подрастващите;
(6) Учениците са уважавани личности, които имат права и при нарушаването им са напълно свободни да потърсят подкрепа.
Чл.	8.	Морални	отговорности	на	училищната	общност	към семейството:
(1) Училищната общност зачита достойнството на всяко семейство;
(2) Зачитат се ценностите на всяко семейство и правото на родителите да вземат решения в най-добър интерес на своите деца. Семейството бива своевременно информирано за всяко решение на училището, свързано с детето и начина, по който се работи с него. При необходимост родителите биват включвани в процеса на взимане на крайни решения, касаещи ученика;
(3) Осигурява се конфиденциалност на информацията, касаеща семействата на учениците, като изключение правят случаите на нарушаване правата на детето;

(4) Родителите биват информирани относно проекти, в които се включват техните деца. Семейството запазва правото си да откаже участие на детето в подобни инициативи;
(5) Училищната общност не използва отношенията със семейството за лично облагодетелстване;
(6) Не се допуска намеса в отношения с представители на семейството, които могат да навредят на ефективността на работата с ученика.
Чл. 9. Комисия по етика
(1) Комисия по етика се създава като помощно-консултативен орган към  ОУ „Христо Смирненски“ по предложение на директора за срок от 1 учебна година. Утвърждава се със заповед на директора.
(2) Предмет на дейността на Комисията по етика са междуличностните и междугрупови отношения, възникващи в образователния процес на  ОУ
„Христо Смирненски“, които са в нарушение на Етичния кодекс на училището.
(3) Комисията по етика разглежда постъпилите жалби и се произнася с мотивирано становище най-късно в двуседмичен срок от постъпването им, като не произнасянето в срок се смята за мълчалив отказ от даване на становище.
(4) Комисията се състои от 3 члена и в нея се включват по един представител на ръководството, по един представител на синдикалните организации, главния учител.
(5) При конфликт между родител и учител в заседанието на комисията задължително се поканва член на родителския актив.
(6) Комисията избира председател на първото си заседание.
(7) Комисията по етика има задължение да провежда целенасочен процес от превантивни и корективни мерки с ученици, учители и служители за спазване на етичните норми и добро поведение, както и недопускане на нарушения с оглед утвърждаване авторитета на училището като модерна, спокойна, сигурна, хуманна и толерантна образователна институция.

(8) Сигналите за нарушения на Етичния кодекс се приемат от техническия секретар и се регистрират във входящия дневник – регистър. Сигнали могат да постъпват и в сайта на училището или по електронна поща.
(9) Регистрираните сигнали се разглеждат от комисията по етика в училището на нейни заседания, за които се води протокол.
(10) Комисията не е длъжна да разглежда анонимни сигнали.
(11) Членовете на комисията приемат становищата си с явно гласуване и обикновено мнозинство от 50% от гласовете плюс 1 глас.
(12) Председателят свиква заседание за разглеждане на постъпилия сигнал в седемдневен срок от постъпването му. При необходимост от допълнителни данни и доказателства се извършва проверка и разговор със свидетели на нарушението.
(13) При установяване на нарушения на етичните правила становището и преписката по случая се докладва на директора за вземане на дисциплинарни мерки по Кодекса на труда.
(14) За становището на комисията и предприетите мерки председателят на комисията уведомява писмено и лицето, подало сигнала.
(15) Работата на комисията се отчита ежегодно публично, като се отбелязват намаляването или нарастването на проблемите, касаещи нарушенията на Етичния кодекс и се предприемат последващи действия, с цел недопускане на други такива.
Настоящият Етичен кодекс на училищната общност влиза в сила от 16.09.2025 г. и е задължителен за всички, работещи в ОУ „Христо Смирненски“. Всички ново постъпили в училището следва да се запознаят с настоящия документ.
Етичният кодекс се публикува на официалния електронен адрес на училището и се поставя на видно място в сградата на  ОУ „Христо Смирненски“.

